Stjórin í Atlantic Petroleum sigur, at talan er um eina strævna tíð fyri føroyska ojufelagið:-Atlantic Petroleum er farið gjøgnum eina avbjóðandi tíð við varandi lágum oljuprísum. Vit rationaliera okkara organisatión og loyvini, vit hava, og vit er í ferð við at tryggja framtíðarvirðini í teimum aktivum, sum eftir eru, sigur Ben Arabo, stjóri. Inntøkan fyri fyrsta ársfjórðing var bara 10,9 milliónir krónur, og tað er ávirkað av vantandi framleiðsluni í Chestnut-oljuøkinum. -Vit eru ógvuliga væl nøgd við ta lánsavtaluna, vit hava gjørt við London Oil and Gas, sum varð kunngjørd 25. mai. Tað fer at styrkja nevnd og leiðslu í Atlantic Petroleum, og tað fer at geva okkum smidleikan at leggja aftrat okkara loyvum í nýggjum fokusøkjum, sum eru Eysturevropa og Eurasia (Russland, Kasakstan og Hvítarussland red.) . Vit síggja fram til at boða nærri frá hesum næstu mánaðirnar, sigur Ben Arabo í fráboðanini frá Atlantic Petroleum. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg